《七歌效杜陵体》
宋代·丘葵

三宫北狩何时返，猿啼鬼哭尘沙远。
李陵卫律甘匪人，岂无蔡琰吹胡管。
江南江北骨成山，箭瘢纷纷剑痕满。
呜呼二歌兮未休，潸然出涕滂沱流。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。